Polisie ontplooi vir Malema-saakMalema tydens ‘n vorige hofverskyning. Foto: Werner Beukes/SAPA Brig. Hangwani Mulaudzi, woordvoerder van die polisie, sê die polisie sal by Landdros Maréstraat en Thabo Mbekistraat ontplooi wees. “Ons gaan genoegsame polisie ontplooi maar ons voorsien geen bedreiging nie.” Malema sal sy tweede verskyning maak op aanklag van bedrog, korrupsie, geldwassery en rampokkery. Die aanklagte hou verband met Malema se Ratanang-familietrust. Malema word daarvan beskuldig dat hy glo sowat R4 miljoen uit korrupte aktiwiteite gemaak het. Hy is uit op borgtog van R10 000. Vier van sy beweerde sakevennote sal saam met hom in die hof verskyn. Hulle is almal vroeër op borgtog van R40 000 vrygelaat.